**Contract financiar**

**pentru personal participant la vizită pregătitoare în cadrul**

**programului Erasmus+**

**Proiectul:** [în format standard: 2023-1-RO01-KA121/122-ADU-0000XXXXX]

Vă rugăm să ștergeți textele marcate cu albastru, după completarea contractului.

Nu uitați că toate **secțiunile marcate cu gri sau punctele de suspensie trebuie să fie înlocuite** **cu informațiile solicitate**. **Explicațiile dintre parantezele pătrate pot rămâne în contract, dacă decideți acest lucru**. **TOATE secțiunile în albastru se vor șterge**.

Domeniu: Educația adulților

Tipul activității: Vizită pregătitoare

Erasmus+ID de mobilitate: [dacă este disponibil – în caz contrar se trece N/A]

**PREAMBUL**

Prezentul contract (denumit în continuare “Contractul”) se încheie **între** următoarele părți:

**pe de o parte,**

Denumirea oficială completă: [**Denumirea completă a organizației beneficiare**]

Adresă oficială completă: [adresa oficială completă]

Forma juridică oficială: [...]

Număr de înregistrare oficială: [la Registrul Comerțului/Judecătorie, (dacă este cazul): ...]

CIF/CUI: [...]

Număr OID: [...]

Cod de acreditare ADU Erasmus+: [...] (dacă se aplică)

Adresa de e-mail: [...]

numit(ă) în continuare "Organizația beneficiară", reprezentat(ă) în scopul semnării prezentului contract de [prenume, nume și funcție]

și, **pe de altă parte,**

Numele și prenumele: [**Numele și prenumele participantului]**

Data nașterii: [...]

Adresa completă de domiciliu: [adresa completă]

Telefon: [...]

Adresa de e-mail: [...]

|  |
| --- |
| având contul bancar unde se va transfera sprijinul financiar:  Numele titularului de cont: [...]  Denumirea băncii: [...]  Codul BIC/SWIFT: [...]  Codul IBAN: [...] |

numit(ă) în continuare „Participantul”.

Părțile menționate mai sus au convenit asupra încheierii contractului și asupra următoarelor Anexe, care fac parte integrantă din prezentul contract („Contractul”).

Contractul este alcătuit din:

Termeni și condiții

Anexa 1 - Program Vizită pregătitoare - *Erasmus+ Preparatory Visit Programme*

Anexa 2 - Declarația participantului privind participarea la mobilitate fără membri ai familiei

Prevederile stabilite în *Termeni și condiții* prevalează asupra celor stabilite în anexe.

**TERMENI ȘI CONDIȚII**

ARTICOLUL 1 – OBIECTUL CONTRACTULUI

* 1. Prezentul contract stabilește drepturile și obligațiile precum și termenii și condițiile aplicabile sprijinului financiar acordat participantului pentru desfășurarea unei vizite pregătitoare în cadrul Programului Erasmus+.
  2. Organizația beneficiară se angajează să acorde sprijin financiar participantului în vederea desfăşurării unei vizite pregătitoare în cadrul programului Erasmus+.
  3. Participantul acceptă sprijinul financiar sau acoperirea serviciilor în cuantumul precizat la articolul 3 şi se angajează să desfăşoare activitatea de mobilitate conform Anexei 1.
  4. Modificările la prezentul contract vor fi cerute şi aprobate de ambele părţi printr-o notificare oficială în scris, pe suport de hârtie sau în format electronic.

ARTICOLUL 2 – INTRAREA ÎN VIGOARE ŞI DURATA MOBILITĂŢII

2.1 Contractul intră în vigoare la data semnării de către ultima dintre cele două părţi semnatare.

2.2 Contractul de finanțare va acoperi perioada de la **[data]** la **[data]** [această perioadă va include componenta fizică a mobilității cât și zilele de călătorie, așa cum sunt detaliate în anexă].

2.3 Calendarul detaliat al activităților este descris în anexa la prezentul contract.

2.4 Activitatea fizică va începe cel mai devreme la data de [zz/ll/aaaa] și se va încheia cel mai târziu la data de [zz/ll/aaaa] și va avea o durată de [...] zile. Data de început a perioadei de activitate fizică este prima zi în care participantul trebuie să fie prezent la organizația de primire. Data de încheiere a perioadei de activitate fizică este ultima zi în care participantul trebuie să fie prezent la organizația de primire.

ARTICOLUL 3 – SPRIJINUL FINANCIAR

3.1 Sprijinul financiar se calculează în conformitate cu regulile de finanțare din Ghidul Programului Erasmus+ 2023.

3.2 Participantul va primi un sprijin financiar din fondurile UE Erasmus+ pentru perioada de mobilitate **în sumă de 575 EUR**, reprezentând **sprijin individual și transport**.

3.3. Sprijinul financiar pentru mobilitate, menționat la articolul 3.2, se transferă participantului.

3.4 Sprijinul financiar nu poate fi utilizat pentru a acoperi cheltuieli deja finanțate din alte fonduri ale Uniunii Europene.

3.5 Fără a deroga de la prevederile articolului 3.4, sprijinul financiar este compatibil cu orice altă sursă de finanțare, atâta vreme cât acesta îndeplinește integral activitățile prevăzute în Anexa 1.

ARTICOLUL 4 – MODALITĂȚI DE PLATĂ

4.1 În termen de 30 de zile calendaristice de la semnarea prezentului contract de către ambele părți și nu mai târziu de data de început a vizitei, participantul va primi o plată cu titlu de avans în valoare de 80% din suma stabilită în Art. 3.2.

În cazul în care participantul nu pune la dispoziția organizației beneficiare până la termenul cerut de aceasta, documentele necesare încheierii contractului, se poate accepta, în mod excepțional, o plată întârziată a avansului, în baza unor motive întemeiate.

4.2 Dacă valoarea avansului de la Articolul 4.1 este mai mică de 100% din valoarea maximă a sprijinului financiar, transmiterea atestatului de participare la vizită se consideră ca fiind cererea participantului de plată a soldului. Organizația beneficiară are la dispoziție 30 de zile calendaristice pentru a transfera soldul, fie din fonduri proprii, fie după primirea soldului de la AN sau de a iniţia procedurile de recuperare prin emiterea unei Note de debit, dacă este cazul.

4.3 Participantul trebuie să facă dovada datelor efective de începere și de încheiere a perioadei de activitate, pe baza atestatului de participare la vizita pregătitoare furnizat de către organizaţia de primire, semnat și ștampilat (dacă este cazul) de către reprezentantul legal al acesteia.

ARTICOLUL 5– RECUPERAREA SUMELOR PLĂTITE

5.1 Sprijinul financiar sau o parte a acestuia va fi recuperat de către organizația beneficiară dacă participantul nu respectă termenii contractului. În cazul în care participantul reziliază contractul înainte de încheierea acestuia, acesta va trebui să returneze suma din grantul deja plătită, cu excepția cazului în care s-a convenit diferit cu organizația beneficiară. Aceste situații din urmă vor fi raportate de organizația beneficiară și acceptate de Agenția Națională din România.

ARTICOLUL 6– ASIGURARE

6.1 Organizaţia beneficiară trebuie să se asigure că participantul are o acoperire de asigurare adecvată fie oferindu-i acestuia asigurarea, fie încheind un acord cu organizaţia de primire pentru ca aceasta din urmă să ofere asigurare participantului sau oferind acestuia informațiile relevante și sprijinul necesar pentru a-și încheia pe cont propriu asigurarea.

6.2 Asigurarea va include cel puțin o asigurare de sănătate, o asigurare de răspundere civilă și o asigurare de accident.

[*În cazul mobilității intra-UE, asigurarea națională de sănătate a participantului va include o acoperire de bază pe durata șederii într-o altă țară a UE prin intermediul Cardului European de Asigurări de Sănătate. Cu toate acestea, această acoperire poate să nu fie suficientă pentru toate situațiile, de exemplu în caz de repatriere sau intervenție medicală specială. În acest caz, poate fi necesară o asigurare de sănătate privată complementară.*

*Asigurările de răspundere civilă și accident acoperă daunele cauzate de participant sau asupra acestuia în timpul șederii sale în străinătate. În fiecare țară sunt în vigoare reglementări diferite ale acestor asigurări, iar persoana participantă riscă să nu fie acoperită de schema standard.*

*În plus față de cele de mai sus, se recomandă asigurarea împotriva pierderii sau furtului de documente, bilete de călătorie și bagaje.*]

[Este recomandat să includeți următoarele informații:] [Furnizorul/Furnizorii de asigurări, numărul de asigurare și polița de asigurare]

6.3 Partea responsabilă pentru încheierea asigurării este: [organizația beneficiară SAU participantul SAU organizația de primire]. [În cazul în care se vor încheia asigurări separate, părțile răspunzătoare pot fi diferite și vor fi enumerate în funcție de responsabilitățile fiecăreia.]

ARTICOLUL 7 – PRINCIPII ETICE ȘI VALORI EUROPENE

7.1. Principii etice: Vizita pregătitoare trebuie să se desfășoare cu respectarea celor mai înalte standarde etice și a legislației UE, internaționale și naționale privind principiile etice.

7.2 Valori: Participantul trebuie să respecte valorile de bază ale UE (precum respectarea demnității umane, a libertății, a democrației, a egalității, a statului de drept și a drepturilor omului, inclusiv a drepturilor minorităților) și să asigure respectarea acestora.

7.3 Dacă un participant încalcă oricare dintre obligațiile care îi revin în temeiul prezentului articol, grantul acordat poate fi redus.

ARTICOLUL 8 - PROTECȚIA DATELOR CU CARACTER PERSONAL

8.1 Organizația beneficiară va furniza participantului declarația de confidențialitate relevantă pentru prelucrarea datelor cu caracter personal înainte ca acestea să fie înregistrate în sistemele/instrumentele electronice de gestionare a mobilităților Erasmus+.

<https://webgate.ec.europa.eu/erasmus-esc/index/privacy-statement>

8.2 Toate datele personale conținute în contract vor fi prelucrate în concordanță cu Regulamentul (CE) Nr. 2018/1725 al Parlamentului European şi al Consiliului European asupra prelucrării şi utilizării datelor cu caracter personal de către instituțiile şi organismele Uniunii Europene şi privind libera circulație a acestor date. Aceste date vor fi prelucrate numai în legătură cu implementarea contractului și urmărirea acestuia de către organizația beneficiară, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanță cu legislația UE (Curtea Auditorilor şi Oficiul European de Luptă Antifraudă (OLAF)).

Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. Participantul trebuie să adreseze orice întrebare referitoare la procesarea datelor sale personale către organizația beneficiară și/sau Agenția Națională. Participantul poate depune o plângere împotriva procesării datelor sale personale la Autoritatea Europeană pentru Protecția Datelor cu privire la folosirea datelor de către Comisia Europeană.

ARTICOLUL 9 - REZILIEREA CONTRACTULUI

9.1 În cazul în care participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, organizația beneficiară este îndreptăţită legal să rezilieze contractul fără alte demersuri legale dacă participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

9.2 În cazul rezilierii contractului de către participant pe motiv de „forţă majoră”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant suma corespunzătoare perioadei din mobilitate efectiv realizate. Orice alte sume rămase neutilizate trebuie rambursate, cu excepția cazului în care s-a convenit diferit cu organizația beneficiară.

ARTICOLUL 10 - CONTROL ȘI AUDIT

10.1 Părțile contractante se obligă să furnizeze orice informații detaliate solicitate de Comisia Europeană, Agenția Națională din România sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt sau au fost implementate corespunzător.

ARTICOLUL 11 - RĂSPUNDERE CIVILĂ

11.1 Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

11.2 Agenția Națională din România, Comisia Europeană sau personalul acestora nu pot fi considerate răspunzătoare în cazul unei reclamații care decurge din realizarea prezentului contract şi care se referă la daunele cauzate în timpul desfășurării perioadei de mobilitate. În consecință, nicio cerere de despăgubire sau de rambursare, însoțind o astfel de reclamație, nu poate fi adresată Agenției Naționale din România sau Comisiei Europene.

ARTICOLUL 12 – DREPT APLICABIL ȘI INSTANȚELE COMPETENTE

12.1 Prezentul contract este considerat de natură civilă. Utilizarea grantului se supune termenilor prezentului contract, regulilor aplicabile ale Uniunii Europene și, în subsidiar, legislației românești.

12.2 Instanțele competente sunt instanțele judecătorești din localitatea unde se află sediul organizației beneficiare, care au competența exclusivă de a soluționa orice litigiu între organizația beneficiară și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.

SEMNĂTURI

|  |  |
| --- | --- |
| Pentru Participant | Pentru Organizația beneficiară |
| [nume/prenume] | [nume/prenume / funcţie] |
|  |  |
| [semnătură] | [semnătură] |
|  |  |
| Încheiat la [oraşul], [data] | Încheiat la [oraşul], [data] |

Participantul a citit, a înțeles complet și a acceptat în mod expres, prin semnătura sa, conținutul și efectele tuturor clauzelor Contractului, Anexelor la contract, care reprezintă acordul părților, inclusiv în mod specific prevederile din Contract:

- dispozițiile pct. 3.4 și pct. 3.5 de la art. 3 „Sprijin financiar“;

- dispozițiile art. 5 „Recuperarea sumelor plătite“;

- dispozițiile art. 6 „ Asigurare“;

- dispozițiile pct.7.3 al art.7 „Principii etice și valori europene“;

- dispozițiile art. 9 „Rezilierea contractului“;

- dispozițiile art. 10 „Control și audit“;

- dispozițiile art. 11 „Răspundere civilă“ și

- dispozițiile art. 12 „Drept aplicabil și instanța competente“

SEMNĂTURĂ

Pentru Participant

[nume/prenume]

[semnătură]

Încheiat la [oraşul], [data]

Anexa 1 – Program vizită pregătitoare

Anexa 2 – Declarația participantului privind participarea la mobilitate fără membri ai familiei

**DECLARATIE**

Subsemnatul/Subsemnata, ..........................., formator/voluntar la ........................, beneficiar/ă al/a unui grant pentru o vizită pregătitoare în cadrul Programului Erasmus+, în conformitate cu ***Articolul 9*** la contractul financiar semnat, declar următoarele:

1. îmi asum participarea la vizită, fără a fi însoțit/ă de membri ai familiei sau de alte persoane (cu excepția persoanelor cu nevoi speciale care necesită sprijin);
2. voi lua parte la toate activitățile, așa cum sunt descrise în *Anexa1 – Program vizită pregătitoare* pe care mi l-am asumat.

Data ....... Pentru Participant

[nume/prenume]

Semnătura